Miss Universe 1958

Ang Miss Universe 1958 ay ang ikapitong edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 25 Hulyo 1958.

Pagkatapos ng kompetisyon, kinoronahan ni Gladys Zender ng Peru si Luz Marina Zuluaga ng Kolombya bilang Miss Universe 1958. Ito ang kauna-unahang tagumpay ng Kolombya sa kasaysayan ng kompetisyon. Nagtapos bilang first runner-up si Adalgisa Colombo ng Brasil, habang nagtapos bilang second runner-up si Geri Hoo ng Hawaii.

Mga kandidata mula sa tatlumpu't-limang mga bansa at teritoryo ang lumahok sa kompetisyong ito. Pinangunahan ni Byron Palmer ang kompetisyon.

 Kasaysayan 

 Pagpili ng mga kalahok 
Ang mga kalahok mula sa tatlumpu't-limang bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa matapos na mapatalsik ang orihinal na nagwagi.

 Mga pagpalit 
Iniluklok ang first runner-up ng Señorita Colombia 1957 na si Luz Marina Zuluaga bilang kandidata ng Kolombya sa Miss Universe matapos tanggalan ng titulo si Señorita Colombia 1957, Doris Inés Gil, dahil nagpakasal ito. Napatalsik si June Cooper bilang kinatawan ng bansang Inglatera matapos na matuklasan na hindi siya nakaabot sa sa limitasyon ng edad ng Miss Universe. Dahil sa pagpapatalsik kay Cooper, naganap ang isang kompetisyon upang piliin ang bagong kinatawan ng Inglatera sa Miss Universe, na siyang pinalanunan ni Wendy Peters. Gayunpaman, napatalsik din si Peters sa kaniyang titulo matapos na matuklasan na siya ay kasal na pero hiwalay na sa asawa. Dahil dito, iniluklok si Dorothy Hazeldine bilang kinatawan ng Inglatera.

 Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Kolombya, Polonya, at Suriname. Bumalik sa edisyong ang mga bansang Dinamarka na huling sumali noong 1953; Australya at Singapura na huling sumali noong 1954; Noruwega at Kanlurang Indies na huling sumali noong 1955; at British Guiana, Estados Unidos, Olanda, at Tsile na huling sumali noong 1956. 

Hindi sumali si Hanni Ehrenstrasser ng Austrya dahil nanalo na ito bilang Miss Europe 1958. Hindi sumali si Eugenia Valverde ng Kosta Rika dahil hindi siya nakaabot sa minimum age requirement. Bagama't hindi pinayagang sumali sa kompetisyon, pinayagan pa rin si Valverde na rumampa nang hindi binibigyan ng iskor. Hindi sumali si Carmen Remedios Tuason ng Pilipinas dahil sa pagtutol ng kanyang pamilya. Hindi sumali si Jocelyne Lambin ng Maruekos dahil sa hindi isiniwalat na dahilan. Hindi rin sumali si Ezel Olcay ng Turkiya dahil sa hindi isiniwalat na dahilan at lumahok na lamang sa sumunod na edisyon. Hindi sumali ang Ceylon, Lupangyelo, Martinika, at Porto Riko matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Hindi lumahok si Pirkko Mannola ng Pinlandiya dahil sa hindi isiniwalat na dahilan.  thumb|250x250px|Mga bansa at teritoryong sumali sa Miss Universe 1958 at ang kanilang mga pagkakalagay.

 Mga resulta 

 Mga pagkakalagay 
PagkakalagayKandidataMiss Universe 1958  Kolombya – Luz Marina Zuluaga1st runner-up  Brasil – Adalgisa Colombo2nd runner-up  Hawaii – Geri Hoo3rd runner-up  Estados Unidos – Eurlyne Howell4th runner-up  Polonya – Alicja BobrowskaTop 15  Dinamarka – Evy Norlund
  Gresya – Marily Kalimopoulou
  Hapon – Tomoko Moritake
  Kanlurang Alemanya – Marlies Jung Behrens
  Israel – Miriam Hadar
  Olanda – Corine Rottschäfer
  Peru – Beatriz Boluarte
  Suriname – Gertrud Gummels
  Suwesya – Birgitta Gårdman
  Tsile – Raquel Molina

 Mga espesyal na parangal 
ParangalNagwagiMiss Photogenic  Olanda – Corine RottschäferMiss Congeniality  Hapon – Tomoko MoritakeMost Popular Girl  Australya – Astrid Lindholm

 Kompetisyon 

 Pormat ng kompetisyon 
Tulad noong 1955, labinlimang mga semi-finalist lang ang napili at ibinunyag sa paunang kompetisyon na binubuo ng swimsuit competition at evening gown competition. Ang labinlimang mga semi-finalist ay magbibigay ng isang maikling talumpati gamit ang kanilang sariling wika. Pagkatapos nito, lumahok sa swimsuit competition at evening gown competition ang mga semi-finalist, at kalaunan ay napili ang limang pinalista.

 Komite sa pagpili 

 Raul Ferrada – Tsilenong editor sa dyaryo
 Jacob Gaudaur – Kanadyanong oarsman
 David Karasik – Editor ng Cinema Magazine
 Ma Ma Loa – Mang-aawit mula sa Hawaii
 Miyoko Nayagita – Miyembro ng Woman Artists Association
 Vincent Trotta – Artistic director ng Paramount Pictures
 Alberto Vargas – Peruano-Amerikanong pintor
 Earl Wilson – Amerikanong mamamahayag at kolumnista
 Miyoko Yanagida – Hapones na pintor
 Roger Zeiler – French official from the Miss Europe Committee

 Mga kandidata 
Tatlumpu't-limang kandidata ang lumahok para sa titulo.
Bansa/TeritoryoKandidataEdadBayan20Fairbanks Arhentina19Misiones Australya20Adelaide Belhika20Bruselas Beneswela18Carúpano Brasil18Rio de Janeiro British Guiana18Georgetown Dinamarka20Copenhague Ekwador22Riobamba Estados Unidos18Lungsod ng Bossier Gresya18Atenas Guwatemala 19Lungsod ng Guwatemala Hapon20Nagasaki Hawaii18Honolulu Inglatera19Rochdale Israel21Herusalem Italya20Lazio Kanada21Toronto Kanlurang Alemanya19Munich Kanlurang Indies 18Puerto Espanya, Trinidad Kolombya19Manizales Kuba21Havana Mehiko19Lungsod ng Mehiko Noruwega20Stavanger Olanda20Amsterdam Paragway18Asuncion Peru19Lungsod ng Lima Polonya22Cracovia Pransiya21Paris Singapura 19Singapura Suriname20Paramaribo Suwesya19Estokolmo Timog Korea19Seoul Tsile23Quilpue Urugway20Montevideo

 Mga tala 

 Mga sanggunian 

 Panlabas na kawing